laion/Wikipedia-Exotic huggingface dataset:
באר הגולה (המהר"ל מפראג)

באר הגולה הוא ספר שכתב המהר"ל מפראג והודפס לראשונה בחייו בשנת שנ"ח, שבו הוא דוחה טענות נגד דברי חז"ל בתלמוד. בין היתר עוסק הספר בנושאים הבאים: סמכותם של חז"ל להרחיב את התורה באמצעות דרישתה ותיקון תקנות, חכמתם הגדולה של חז"ל הן בתורה והן במדעי הטבע, ביאור למדרשי הלכה ואגדה שנראים תמוהים או לא מובנים. רוב הרעיונות בספר מתבססים על מדרשי אגדה רבים המתבארים בספר, כמו שאר ספריו של המהר"ל. בשונה משאר ספריו, המהר"ל השתמש בספר זה במידה רבה בכתיבה בחרוזים. הספר מחולק לשבע חלקים המכונים "בארות". בסוף הבאר השישי, המהר"ל מבקר באופן חריף את השקפותיו של ר' עזריה מן האדומים על האגדה. הספר באר הגולה הוא ספר נפרד מסדרת הספרים הגדולה שהמהר"ל תכנן לכתוב, אך לעיתים יש בו הפניות אל ביאורים שנכתבו בהם. על פי דברי המהר"ל בהקדמתו לספר, הספר נכתב כספר המשך לתפארת ישראל העוסק בתורה שבכתב, ובתורו הוא עוסק בתורה שבעל-פה. הספר מחולק לשבעה חלקים המכונים "בארות", מלבד ההקדמה: הבאר הראשון - מים קדושים. התמודדות מול הטענה כי חכמי המשנה והתלמוד גרעו ממצוות התורה או הוסיפו עליהן, כתקנות וגזירות חז"ל, על אף האיסור המפורש בתורה "לא תוסיפו ולא תגרעו". הבאר השני - מים טהורים. תשובות המהר"ל על הטענה כי בתקנות וגזירות חז"ל נקבעו דינים ונאסרו איסורים הרחוקים מן הסברה הישרה. הבאר השלישי - מים מתוקים. עוסק בטענה שחז"ל פירשו את התורה נגד פשט הפסוקים ואף באופן הנוגד את כללי הדקדוק והמבטא. הבאר הרביעי - מים חיים. ביאור מדרשי חז"ל המייחסים לאלוהים פעולות ותכונות אנושיות, כגון בכי, תפילה, צורך בקורבן לכפרה והנחת תפילין. הבאר החמישי - מים עמוקים. עוסק בטענה שיש במדרשי חז"ל סיפורים בלתי הגיוניים ודברי גנאי בנושאי צניעות. הבאר השישי - מים אדירים. תשובות המהר"ל לטענה כי דברי חז"ל הנוגעים במדעים, ברפואות ובסדרי הטבע אינם נכונים. הבאר השביעי - מים טהורים. על הטענה כי בדברי חז"ל נמצאו דברי תוקפנות וזלזול כנגד עמי הארץ והגויים. במהדורת לונדון נוספו לספר פירושים של המגיד מקוזניץ על שלושה ממאמרי המהר"ל, וכן הספר "דרשות מהר"ל", דרשות שנשא המהר"ל בזמנים שונים. הדרשה הארוכה ביותר היא "דרוש על התורה", אותה נשא בחג השבועות שנ"ב בפראג (יחד עם "דרוש על המצוות"). באר הגולה למהר"ל מפראג - עם ביאור 'בארה של מרים', מאת הרב מרדכי נויגרשל, ירושלים: הוצאת יהדות מזווית שונה, תשס"ז. באר הגולה - עם פירושים והערות מהרב יהושע דוד הרטמן, שני כרכים, מכון ירושלים, תשס"ג. דבור ומחשבה - באר הגולה - עם פירוש גולה עמוקות, מאת הרב שלמה טולידאנו, הוצאת הספרייה הספרדית. פראג, שנ"ח (1598; דפוס ראשון). נובידבור, תקס"ד (1804). זיטומיר, תר"כ (1859). לונדון, תשכ"ד (1964). ירושלים, הוצאת תפארת (יחד עם הספרים 'נר מצווה' ו'אור חדש'), תשע"ה (2015). מרדכי ברויאר, ויכוחו של המהר"ל מפראג עם הנוצרים - מבט חדש על ספר באר הגולה, תרביץ נה, תשמ"ו באר הגולה (מהר"ל), באתר ויקיטקסט באר הגולה, דפוס ראשון, באתר HebrewBooks. באר הגולה, מהדורת ירושלים תשל"ב, באתר היברובוקס הרב יהושע דוד הרטמן (עורך), באר הגולה – כרך ראשון, ירושלים תשס"ג, באתר היברובוקס באר הגולה, באתר "דעת" על אופן הניקוד של השם, ראו אליאב פרינס, ספר "באר הגולה" למהר"ל - כיצד יש לקרוא את שם הספר?, המעיין תמוז תשע"ב; אלי גורפינקל, "באר הגולה" למהר"ל מפראג – השם ומשמעותו, קונטרס ד, תשע"ג שער הדפוס הראשון ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
באר הגולה

האם התכוונתם ל... באר הגולה (המהר"ל מפראג) – פירוש שכתב המהר"ל מפראג על אגדות התלמוד באר הגולה (רבקש) – חיבור שכתב הרב משה רבקש על השולחן ערוך
פוארטו ריקו במשחקים הפאראלימפיים

פוארטו ריקו השתתפה לראשונה במשחקים הפאראלימפיים בסיאול (1988) ומשתתפת במשחקי הקיץ הפאראלימפיים מאז בקביעות. במשחקי החורף השתתפה פוארטו ריקו לראשונה במשחקים הפאראלימפיים בייג'ינג (2022). המשלחת הפוארטו ריקנית הראשונה למשחקים הפאראלימפיים כללה 12 ספורטאים שהתחרו במקצועות הקליעה, האתלטיקה, חץ וקשת וטניס השולחן. במשלחת הצטיינה איזבל בוסטמנטה כשקטפה מדליית זהב פאראלימפיות, בהדיפת כדור ברזל (עם שיא עולם של 4.80 מטרים), ושתי מדליות כסף, בזריקת דיסקוס והטלת כידון (בקטגוריה B1). פוארטו ריקו נאלצה לחכות עד המשחקים הפאראלימפיים סידני (2000) בטרם זכתה במדליה פאראלימפית נוספת, כשאלקסיס פיזארו זכה במדליית הארד בהדיפת כדור ברזל (בקטגוריה F57). פוארטו ריקו במשחקים האולימפיים פוארטו ריקו במשחקים האולימפיים לנוער Women's Shot Put 1B באתר הוועד הפאראלימפי הבינלאומי
אפוגטו

אַפוֹגָטוֹ (באיטלקית: affogato - מילולית: "טבוע") הוא קינוח או משקה מהמטבח האיטלקי. האפוגטו מכיל כדור אחד של גלידת וניל שעליה שופכים אספרסו חם. האפוגטו נאכל מיד בטרם נמסה הגלידה בקפה. לעיתים מוסיפים לקינוח גם ליקר אמרטו או ליקר אחר. לאחר אכילת הגלידה שותים את הקפה שנותר, המתובל בגלידה המומסת. מתכון (באנגלית)
מה עושות האיילות

מָה עוֹשׂוֹת הָאַיָּלוֹת, הוא כותר ספר שירי ילדים מפרי עטה של המשוררת הישראלית לאה גולדברג. שם הכותר נלקח ממילותיו הראשונות של השיר הראשון שנכלל בספר זה. הספר ראה אור בתל אביב, בהוצאת ספרית פועלים, לראשונה ב-1949, ואחר ב-1964, 1967, 1969 ו-1973. הספר אויר על ידי המאייר והצייר אריה נבון. בשנת 2020 ספריית הפועלים הוציאה לאור מהדורה חדשה עם איורים של מרב סלומון, עמית טריינין, שירז פומן, ענת ורשבסקי ונעם וינרר. הכותר נכלל ברשימה של כ-70 כותרים ויצירות שנועדו ללימודי חובה בבתי הספר היסודיים על פי הודעת משרד החינוך בקיץ 2011. ארבעים שירים נכללו בלקט. הוא נועד לילדים והתאמתו לתוכנית הלימודים בגנים ובבתי הספר ניצבה לנגד עיניהם של עורכיו, בהם כנראה לאה גולדברג. נושא עיקרי בו הטבע: עונות השנה, המאורות, הים, החי והצומח של ארץ ישראל. להלן השירים אשר הובאו בסדר נתינתם בלקט. ערך מורחב – מה עושות האיילות (שיר) מָה עוֹשׂוֹת הָאַיָּלוֹת מָה עוֹשׂוֹת הָאַיָּלוֹת בַּלֵּילוֹת? – הֵן עוֹצְמוֹת אֶת עֵינֵיהֶן הַגְּדוֹלוֹת. הֵן שׁוֹלְבוֹת אֶת רַגְלֵיהֶן הַקָּלוֹת, יְשֵׁנוֹת הָאַיָּלוֹת בַּלֵּילוֹת. ... ... מִי מֵעִיר אוֹתָן עִם שַׁחַר מִשְּׁנָתָן? – לֹא הַפִּיל, וְלֹא הַקּוֹף, וְלֹא הַתַּן, לֹא אַרְנֶבֶת, לֹא שֶׂכְוִי וְלֹא שָׁפָן, כִּי אַיֶּלֶת־הַשַּׁחַר חֲבֶרְתָּן מְעִירָה אוֹתָן בַּבֹּקֶר מִשְּׁנָתָן. בשנות ה-60 של המאה ה-20 השיר הולחן בידי אריה לבנון, והוקלט בין השאר על ידי שולה חן (1971). הלחן המפורסם ביותר שייך ליוני רכטר. הוא הושר בפי אריק איינשטיין (1976) ואחר כך יהודית רביץ ורבים נוספים. הרבה מייחסים בשוגג את לחנו של רכטר ללבנון. לחנים נוספים נכתבו על ידי דורי פרנס (הושר על ידי דורון תבורי) ורביב גזית. הכותר והשיר "מה עושות האיילות" היו למטבע לשון בתרבות העברית והישראלית, עד כדי שימוש בו מחוץ להקשרו המקורי. בכתב העת קבלה הרואה אור בלוס אנג'לס, כתבה החוקרת מרב כרמלי מאמר שכותרו: "מה עושות האיילות בלילות?" : קריעת ים סוף ומיתוס האילה היולדת והנחש בזהר פרשת בשלח". בתקשורת הישראלית הביטוי מוזכר פעמים רבות בהקשר של שמירת הטבע והגנה על בעלי חיים בסכנת הכחדה או התייחסות כללית לבעלי חיים בטבע, ובהקשרים נוספים. בשנת 2017 עם כניסת השטרות החדשים, בהם שטר של 100 שקלים חדשים ועליו דיוקנה של לאה גולדברג, בצידו השני של השטר אוירו צמד איילות מסוג יחמור פרסי (מין שהושב לטבע בארץ ישראל). השיר "מה עושות האיילות", הלחין דורי פרנס, ביצוע: דורון תבורי זיוה שמיר, על מה חולמות האיילות ביחד עם לאה גולדברג? על שירי הערש ועל שירי החלום, אתר מב"ע (מחקרים בספרות עברית), 25 במאי 2023 עופרה רודנר, "מה עושות האיילות": קלאסיקה שעמדה במבחן הזמן באופן מפליא, באתר הארץ, 12 בנובמבר 2020 ראו: באתר משרד החינוך . מציאה, באתר זמרשת. רוח, באתר זמרשת. פזמון ליקינטון, באתר זמרשת. פזמון ליקינטון ועוד שירים, באתר הספרייה הלאומית. שיר ההפלגה, באתר זמרשת. כובע קסמים, באתר שירונט. החליל, באתר זמרשת. יוני רכטר, על הלחנת השיר, באתר של יוני רכטר. מירב כרמלי, "מה עושות האיילות בלילות?" : קריעת ים סוף ומיתוס האילה היולדת והנחש בזהר פרשת בשלח, קבלה, 23, תשע"א, עמ' 219–247. מה באמת עושות האיילות. באתר תפוז (הקישור אינו פעיל, 15.11.20) ראו למשל: שמעון איפרגן, מה עושות האיילות? בעיקר אוכלות, באתר ynet, 10 באוגוסט 2002 אורן פרסיקו, מה עושות האיילות, באתר העין השביעית, 2 במרץ 2008 נדב הולנדר, מה עושות האיילות בלילות הסווינג, באתר הארץ, 23 באוגוסט 2011
שון פלין

שון פלין (באנגלית: Sean Flynn; נולד ב-14 ביולי 1989) הוא שחקן וזמר אמריקאי ממוצא יהודי, ידוע מתפקידו כצ'ייס מת'יוס בסדרה של ניקלודיאון, "זואי 101". שון פלין נולד בשם שון ריו אמיר (Sean Rio Amir) בלוס אנג'לס, קליפורניה שבארצות הברית לאב יהודי ולאם נוצרייה. הוריו הם גדעון אמיר, ורורי פלין. סבו וסבתו מצד אמו הם ארול פלין ונורה אדינגטון. בראשית הקריירה שלו ביצע פלין תפקידים מזעריים בסדרות כמו גולשים בזמן ומד טי.וי. במקביל הוא הופיע בתפקידים קטנים בסרטים שונים. הוא נבחן בעבר לתפקיד מאט מקגוויר בתוכנית של ערוץ דיסני, "ליזי מקגוויר". פריצתו הגדולה של פלין התחוללה כשנבחר לגלם את צ'ייס מת'יוס בסדרה של ניקלודיאון, "זואי 101". הסדרה מציגה חייה של בחורה בשם זואי (ג'יימי לין ספירס) ושל חבריה לפנימייה בקליפורניה. דמותו של פלין נדלקה על דמותה של ספירס החל מתחילת הסדרה. פלין הופיע בארבע עונות של הסדרה, וכן בפרקה האחרון, ששודר ב-4 בינואר 2009. ב-2023 חזר לגלם את הדמות בסרט "זואי 102". פלין הוציא לאור שני שירים ל-iTunes באוגוסט 2010. "אריזה משפחתית" (1996) "סיימון בירץ'" (1998) "על פי ספנסר" (2001) "דגראסי" (2002) "הבנק הזה הוא עני" (2003) "זואי 101" (2005-2008) "זואי 102" (2023) אתר האינטרנט הרשמי של שון פלין שון פלין, במסד הנתונים הקולנועיים IMDb (באנגלית) שון פלין, באתר AllMovie (באנגלית) שון פלין, במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
זוהר (מושב)

זוהר (זֹהַר) הוא כפר שיתופי חקלאי בנגב המערבי. מבחינה המוניציפלית היישוב נמצא בתחומי המועצה האזורית לכיש ומשתייך לתנועת האיחוד החקלאי. היישוב הוקם בשנת 1956 ויושב על ידי עולים מאלג'יריה ומתוניסיה. במהלך השנים הצטרפו אליו עולים שלא נקלטו ביישובים אחרים (מסיבות לוגיסטיות) מעיראק, הונגריה, רוסיה ועוד. הקמת הבסיס של יישוב והיישוב עצמו נעשתה על ידי גורמים רבים. הבולטים ביניהם היו מקורות (חברת המים הלאומית), גרעיני נח"ל שהתיישבו בסביבה, איחוד הקבוצות והקיבוצים ומועצת הכפריים השיתופיים. טרם קום המדינה באזור היישוב התמקם בסיס שדה של הפלמ"ח במשך כחצי שנה. בשנות ה-50 וה-60 סבל היישוב מהתקפות פידאיון רבות שבאו מכוון רצועת עזה. תחילה השתייך היישוב לחטיבת איחוד הקבוצות והקיבוצים שפעלה תחת תנועת העובד הציוני. עם הפיכת החטיבה לתנועה עצמאית זוהר עבר לתנועת האיחוד החקלאי (שהוקמה באמצעות איחוד מספר גופים, ביניהם מועצת הכפריים השיתופים שזוהר היה חבר אף בה. איחוד גופים אלה התקיים במקביל להפיכת החטיבה לתנועה עצמאית). במהלך השנים זוהר השתלב באיחוד החקלאי. בשנת 1965 זוהר היה מהכפריים הבולטים של התנועה שלקחו חלק במאבק נגד חוק המושבים (יחד עם כל יישובי האיחוד החקלאי) שלבסוף צלח, ובשנות ה-70 וה-80 זוהר לקח חלק נרחב בהקמת תנועת הנוער של האיחוד החקלאי. זוהר נמצא בצפון הנגב, בדרום מערב חבל לכיש בסמוך לערים שדרות, קריית גת ואשקלון. מהבחינה החקלאית תנאי הגידול ביישוב הם אופטימליים לרוב הגידולים הנפוצים בישראל. טמפרטורה נוחה, אדמה כבדה וכמות משקעים רבה. השטח החקלאי של היישוב גדול מאוד אך יש שטחים שנמצאים בטריטוריית היישוב ולא בבעלותו או בבעלות חבריו, או כאלה שנחכרו/הושכרו לגורמים חיצוניים לשנים רבות (חלק מהשטחים החקלאים של היישוב נמצאים בתחומי המועצות האזוריות שער הנגב ומרחבים). אגם זוהר - אגם מלאכותי (במקורו טבעי) ששטחו כ-1,200 דונם והוא בעל יכולת להכיל כ-7 מיליון קוב מים. הקמת האגם החלה בשנת 1949. והוא אחד ממאגרי המים הגדולים בישראל, על כן גם המוביל הארצי עובר בשטחו של היישוב. היישוב סובל, ביחד עם שאר יישובי הנגב המערבי, ממתקפות של רקטות מרצועת עזה. לאחרונה אושר ביישוב פרויקט הקמה של שכונה חדשה מול אגם זוהר שתכלול 92 מגרשים. זוהר, במרכז המידע לנגב ולגליל של תנועת אור זוהר (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
אמריקנו

אמריקנו (באיטלקית: Americano - מילולית: אמריקאי) הוא משקה העשוי קפה מהמטבח האיטלקי. המשקה מכיל אספרסו אשר נוספו לו מים רותחים. כמות הקפאין במשקה זהה לכמות שבאספרסו, אולם טעמו שונה משל קפה שחור מבושל. בארץ הוא נקרא לפעמים אספרסו ארוך (אותה כמות קפה טחון אך עם כמות כפולה של מים), להבדיל מאספרסו כפול (כמות כפולה של קפה ושל מים, למעשה שני ספלי אספרסו). מקורו של המשקה בתקופת מלחמת העולם השנייה, לאחר שחרור איטליה על ידי בעלות הברית, ובייחוד על ידי חיילי צבא ארצות הברית. החיילים האמריקאים נהגו לדלל את האספרסו, על מנת לדמות את טעמו לטעם הקפה שהם היו רגילים לו מארצות הברית (קפה דל בכמות הקפאין שבו). לימים המשקה הפך פופולרי ברחבי אירופה וארצות הברית. בארצות הברית לעיתים נכתב שמו של המשקה בצורה: Café Americano (כאשר המילה "קפה" נכתבת בצרפתית) או בצורה השגויה: Café Américano. ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
אוגנדה במשחקים הפאראלימפיים

אוגנדה השתתפה לראשונה במשחקים הפאראלימפיים בהיידלברג (1972). לאחר משחקי המשחקים הפאראלימפיים טורונטו (1976) הפסיקה אוגנדה לשלוח משלחות עד המשחקים הפאראלימפיים אטלנטה (1996) ומאז משתתפת במשחקים בקביעות. במשחקי החורף נטלה אוגנדה חלק במשחקים הפאראלימפיים אורנסקולדויק (1976) ובמשחקים הפאראלימפיים גיילו (1980) בלבד. בשנת 1972 שלחה אוגנדה לראשונה משלחת בת שני ספורטאים למשחקים הפאראלימפיים שהתחרו במקצועות ההדיפת כדור ברזל והטלת כידון. למשחקים בטורונטו בשנת 1976 שלחה אוגנדה נציג בודד שהתמודד בתחרות הרמת כוח. לאחר 20 שנה בהם לא שלחה אוגנדה משלחת למשחקים הפאראלימפיים, חזרה אוגנדה להשתתף במשחקים בשנת 1996. המשלחת האוגנדית זכתה במדליה הפאראלימפית הראשונה בתולדותיה במשחקים הפאראלימפיים ריו דה ז'ניירו (2016), כשהספורטאי היחיד במשלחתה, דייוויד אמונג, זכה במדליית הכסף בריצת 1500 מטר (קטגוריה T45/46) עם תוצאה של 4:00.62 דקות. אל משחקי החורף שלחה אוגנדה שתי משלחות לשתי התחרויות הראשונות (1976 ו-1980) והייתה המדינה הראשונה מיבשת אפריקה להתחרות במשחקי החורף. ספורטאי אוגנדה לא הגיעו להישגים ספורטיביים משמעותיים במשחקים. אוגנדה במשחקים האולימפיים אוגנדה במשחקים האולימפיים לנוער Men's 1500m - T45/46
אלכסה ניקולס

אלכסה הלן ניקולס (באנגלית: Alexa Helen Nikolas; נולדה ב-4 באפריל 1992) היא שחקנית אמריקאית. תפקידה הנודע ביותר הוא בתור ניקול בריסטו בסדרת הטלוויזיה של ניקלודיאון "זואי 101", בה הופיעה בשנים 2005–2006. אלכסה ניקולס נולדה ב-4 באפריל 1992 בשיקגו, אילינוי. אמה ממוצא יווני ואביה יליד ניו זילנד. בשנת 2004, בגיל 12 לוהקה ניקולס לגלם את דמותה של ניקול בריסטו בסדרת הטלוויזיה של ניקלודיאון "זואי 101". ב-2006, לקראת סוף העונה השנייה של הסדרה, החליטה ניקולס לעזבה בשל "סביבת עבודה לא נעימה". לטענתה, תחושה זו נבעה מתקריות ומעימותים רבים שהיו לה עם ג'יימי לין ספירס. היא הופיעה בסדרה "Hidden Hills" ובמיני-סדרה "Revelations". בנוסף, היא ביצעה הופעות אורח בסדרות כמו "החיים היפים של זאק וקודי", "המשפט של איימי", "ER", "ללא עקבות","פשע מן העבר", "מחשבות פליליות" ו"גיבורים". היא הופיעה בקליפ של ונסה הדג'נס לשיר "Come Back to Me" משנת 2006, ובסרטים "מוטוקרוס לילדים" ו-"משפחה קטנה שלי". ב-2009 שיחקה בסרט הטלוויזיה "ילדי התירס" בתפקיד מושא אהובתו של אחד מהאנטגוניסטים. באותה שנה הופיעה באחד מפרקי סדרת הטלוויזיה של FOX "שקר לי". בשנת 2012 גילמה את היילי בשלושה פרקים מתוך עונתה השלישית של הסדרה "המתים המהלכים" של רשת AMC. בשנת 2013 התארחה בסדרה "מד מן"; מה שהפך להופעת המשחק האחרונה של ניקולס. ניקולס נישאה למוזיקאי הקנדי מילוש בשנת 2012. בני הזוג התגרש לאחר ארבע שנים ב-2016. במאי 2020, ניקולס הודיעה דרך חשבון האינסטגרם שלה שהיא בהריון עם הילד הראשון שלה מבן הזוג שלה; מייקל גריי.[1][2] היא אישרה את לידת בנה בנובמבר 2020.[3] ב-26 ביולי 2021 ניקולס וגריי נישאו ביער הלאומי אנג'לס בדרום קליפורניה.[4] בשנת 2022, ניקולס האשימה את המפיק דן שניידר (יוצר הסדרה "זואי 101") בהתנהגות מינית לא נאותה וסיפרה שהוא היה מציע לשחקנים (שהיו קטינים) תשלום בתמורה לצילום כפות הרגליים שלהם. כמו כן, סיפרה השחקנית שבתקופת צילומי הסדרה "זואי 101", ג'יימי לין ספירס, השחקנית הראשית בסדרה התנהגה אליה בצורה בריונית. בשנת 2023, ניקולס האשימה את השחקן ג'ונה היל בהטרדה וסיפרה שהוא כפה את עצמו עליה כאשר הייתה בת 16 (היל היה אז בן 24), בזמן שהשניים נכחו במסיבה שהתרחשה בביתו של השחקן ג'סטין לונג. מדיה וקבצים בנושא אלכסה ניקולס בוויקישיתוף אלכסה ניקולס, ברשת החברתית אקס (טוויטר) אלכסה ניקולס, ברשת החברתית אינסטגרם אלכסה ניקולס, במסד הנתונים הקולנועיים IMDb (באנגלית) אלכסה ניקולס, באתר AllMovie (באנגלית) אלכסה ניקולס, במסד הנתונים הקולנועיים KinoPoisk (ברוסית) Photos from Zoey 101 Cast, Then and Now, E! Online Login • Instagram, www.instagram.com Login • Instagram, www.instagram.com Login • Instagram, www.instagram.com Sonia Horon, Alexa Nikolas claims Dan Schneider paid to take photos of kids' feet, Mail Online, ‏2022-11-09 View Author Archive, Get author RSS feed, Alexa Nikolas: Jamie Lynn Spears bullied me on 'Zoey 101', ‏2023-07-28 (באנגלית אמריקאית) Stephanie Soteriou, Alexa Nikolas Said She’s Been “Assaulted So Many Times In The Industry” That It Was “Pretty Normal” When Jonah Hill Allegedly Forced Himself On Her When She Was 15, BuzzFeed News, ‏2023-07-27 (באנגלית) Stephanie Soteriou, Former Child Star Alexa Nikolas Has Accused Jonah Hill Of Forcing Himself On Her When She Was 16 & He Was 24, BuzzFeed News, ‏2023-07-11 (באנגלית)
יד נתן

יַד נָתָן הוא מושב במישור החוף הדרומי ליד הערים קריית גת ואשקלון. המושב נמצא בתחומי המועצה אזורית לכיש ומשתייך לתנועת התנועה הציונית. המושב הוקם בשנת 1953 על ידי עולים מהונגריה. היישוב נקרא על שמו של נתן אוטו קומוי, מנשיאי ההסתדרות הציונית בהונגריה שנרצח בשנת 1945 על ידי אנטישמים. במושב כשבעים בתי משק ומתגוררות בו כמאה משפחות נוספות בהרחבה. היישוב הוקם במקום בו שכן הכפר הערבי בית עפה. במלחמת העצמאות נתפס בית עפה על ידי צבא מצרים. במקום התרחשו ביולי 1948 קרבות קשים בין צה"ל לצבא המצרי שפלש לתחומי המדינה היהודית הריבונית. לאחר כיבוש משטרת עיראק סווידאן הסמוכה נכבש הכפר סופית. תושביו, שנמלטו במהלך הקרבות, לא הורשו לחזור אליו לאחריהם, ורכושם הוכרז נכסי נפקדים. בצפון המושב, מאחורי חלקת החממות, ישנה אנדרטה לחללי חטיבת גבעתי וחיל הים שנפלו בקרב על כיבוש הכפר. מדיה וקבצים בנושא יד נתן בוויקישיתוף יד נתן, במרכז המידע לנגב ולגליל של תנועת אור אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.
מתיו אנדרווד

מתיו דילון אָנדֶרווד (באנגלית: Matthew Dillon Underwood; נולד ב-23 באפריל 1990) הוא שחקן ודוגמן עבר אמריקאי שכיום מתעסק ביצירת סרטים. הוא ידוע בעיקר בשל תפקידו כלוגן ריס בסדרת הטלוויזיה של ניקלודיאון "זואי 101". אנדרווד נולד בפורט פירס, פלורידה, בנם של ג'רי ויין ופטרישיה אנדרווד. יש לו שני אחים; ג'ושוע וג'ייקוב ואחות אחת; רבקה. הקריירה שלו החלה כבר כשהיה בן חצי שנה, כאשר זכה בתחרות יופי לתינוקות ומאז החל להופיע בפרסומות שונות, בין היתר ל-AMTC ולדגני הבוקר Reese's Puffs. זמן קצר לאחר מכן הוא החל לדגמן למותגים שונים. תפקיד המשחק הראשון שקיבל היה דיבוב בסרט ההנפשה היפני "משפחת ימאדה" משנת 1999, שיצא בגרסת דיבוב לאנגלית בשנת 2005. בשנת 2005 הוא הצטרף לצוות השחקנים של קומדיית המצבים של ניקלודיאון "זואי 101", בו גילם את לוגן ריס, תלמיד בבית הספר PCA, למשך כל 4 עונות הסדרה עד לסיומה ב-2008. בשנת 2023, חמש עשרה שנים לאחר סיום הסדרה, הוא חזר לגלם את הדמות בסרט "זואי 102". בשנת 2009 הוא קיבל את התפקיד הראשי, מת'יו, בסרט האימה "Reality Horror Night" שיצא לאקרנים ב-31 באוקטובר של אותה שנה. בשנת 2013 הוא ביים את הקליפ לשיר "How Could I Want More" של ג'יימי לין ספירס; אשר שיחקה לצדו ב"זואי 101". נכון להיום, אנדרווד פרש ממשחק, ומקדיש את עצמו לבימוי סרטים קצרים. הוא מתגורר בקליבלנד, אוהיו. מדיה וקבצים בנושא מתיו אנדרווד בוויקישיתוף מתיו אנדרווד, במסד הנתונים הקולנועיים IMDb (באנגלית) מתיו אנדרווד, באתר AllMovie (באנגלית)
ברנדו איטון

ברנדו מת'יו איטון (באנגלית: Brando Matthew Eaton; נולד ב-17 ביולי 1986) הוא שחקן קולנוע וטלוויזיה אמריקאי. מוכר בין היתר בשל תפקידו כג'ונה מיטשל בסדרת הטלוויזיה "דקסטר", ובתור גרפיןי בסדרת הנוער "סודות ההתבגרות". איטון נולד בלוס אנג'לס, קליפורניה בה גדל כילד יחיד לאם חד הורית. מגיל חמש הוא החל לעסוק במשחק, ובסיום לימודיו בבית הספר התיכון הוא החליט להפוך את תשוקתו למשחק לקריירה בתחום. הוא עזב את הבית בגיל שמונה עשרה, כשעבד במספר עבודות במקביל כדי לממן את שיעורי המשחק שלקח. איטון הצליח לבנות קריירת משחק, והחל להופיע בסדרות הטלוויזיה "זואי 101" בדמותו של וינס בלייק, "CSI", "NCIS", "המפענחת", המנטליסט", "היחידה", "המטייל בזמן", בונז" ו-"ניפ/טאק" ובסרטים כמו "הכדור בחוץ: גארי מאמן הטניס", "אלווין והצ'יפמאנקס 2", ו-The Powder Puff Principle. בנוסף, גילם את דמותו של ג'ונה מיטשל בסדרת הפשע "דקסטר". איטון שיחק גם בתפקיד חוזר בסדרת הנוער "סודות ההתבגרות", בה גילם את גריפין. מלבד תפקידים אלו הוא ביצע הופעות נוספות בטלוויזיה. בשנת 2014 שיחק למספר פרקים בעונה הרביעית בסדרת הנוער "אוקוורד" ב-MTV, בדמותו של ווקר, ושנה לאחר מכן שם לגלם דמות זו בעונה החמישית. באותה שנה שיחק בסיטקום "מליסה וג'ואי", בתור אמרסון פריצ'רד. בקולנוע, שיחק בסרט המלחמה "צלף אמריקאי" בכיכובו של בראדלי קופר, בסרט האימה "קדחת הבקתה 3: מטופל אפס", השלישי בסדרת "קדחת הבקתה". בשנת 2019 שיחק בדרמת הספורט "המלחמה של בנט", על חייל לשעבר בחיל הנחתים של ארצות הברית שמשוחרר לאחר פציעה, וכדי לפרנס את משפחתו מתחיל להתחרות במרוצי אופנועי גרנד פרי. אלווין והצ'יפמאנקס 2 (2009) Balls Out: Gary the Tennis Coach‏ (2009) קדחת הבקתה 3: מטופל אפס (2014) צלף אמריקאי (2014) זכות ראשונים! (2014) סוג של שנאה (2015) אמונה וניצחון (2015) סיוע לרוצח (2016) אוהבת הכלבים (2016) אגם אליס (2017) המלחמה של בנט (2019) זואי 101 (2008-2006) הודעות מהבטן הרכה (2007) אישה ביונית (2007) CSI: זירת הפשע (2007) המפענחת (2007) המטייל בזמן (2007) המופע של ביל אנגוול (2008) המנטליסט (2008) היחידה (2008) נא לא להפריע (2008) NCIS‏ (2009) מנטל (2009) בונז (2009) ניפ/טאק (2009) דקסטר (2011-2009) סודות ההתבגרות (2012-2009) מיאמי מדיקל (2010) אימה אמריקאית: בית הרצח (2011) סוכן מחוק (2012) מיוצרת בג'רזי (2012) גבוההלוהטתבלונדינית (2012) - סרט טלוויזיה הוואי חמש-אפס (2013) NCIS: לוס אנג'לס (2013) מליסה וג'ואי (2014) אוקוורד (2016-2014) Swedish Dicks (2016) ד"ר רוזווד (2016 מדיה וקבצים בנושא ברנדו איטון בוויקישיתוף ברנדו איטון, ברשת החברתית אקס (טוויטר) ברנדו איטון, במסד הנתונים הקולנועיים IMDb (באנגלית) ברנדו איטון, באתר AllMovie (באנגלית) ערך זה הוא קצרמר בנושא שחקנים ובנושא אמריקאים. אתם מוזמנים לתרום לוויקיפדיה ולהרחיב אותו.
מנוחה

מְנוּחָה הוא מושב בחבל לכיש השייך למועצה אזורית לכיש. אוכלוסיית המושב כוללת כ-600 תושבים, ביניהם חילונים, מסורתיים ודתיים. המושב הוקם בינואר 1953 על ידי עולים מכורדיסטן ממעברת קסטינה, שהיוו את הרוב, ומעולים מפרס[דרוש מקור] ממעברת זרעין. שם המושב ניתן לו ביחד עם היישוב נחלה על שם הארגון הציוני מנוחה ונחלה שהקים את המושבה רחובות. הרב שבתאי בן חיים כיהן כרב היישוב משנת 1955, וכן כרבו של חבל לכיש. הרחבת המושב נבנתה על חורבות הכפר הערבי ג'סר, שתושביו ברחו בעת מלחמת העצמאות. באזור עברה הרכבת העות'מאנית למצרים. במושב פועלות מסגרות לגיל הרך. ילדי המושב מתחנכים בבית הספר האזורי או לחלופין בקריית גת. בני הנוער לומדים אף הם בקריית גת או בכפר מנחם. מדיה וקבצים בנושא מנוחה בוויקישיתוף מנוחה, במרכז המידע לנגב ולגליל של תנועת אור שפי גבאי, עולי כורדיסטן מתערים בישראל, דבר, 13 ביולי 1962 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מקימים מושב חדש בדרום, דבר, 22 בינואר 1953 יצחק יעקבי, משק מעורב תובעים מתיישבי סגולה, דבר, 25 בדצמבר 1953 מנוחה | מועצה אזורית לכיש, באתר lachish.org.il מנוחה, באתר תנועת אור ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.